управителя на инфраструктурата; както и
 –съответства на процеса, описан в точка 4.2.1.
 За задачите, свързани с „придружаването на влакове“ и „подготовката на влакове“, елементите, които трябва да бъдат разгледани, са посочени съответно в допълнения Е и Ж. Необходимо е тези елементи да бъдат включени, както е уместно, като съставна част в обучението на персонала.
 Възможно е някои от елементите в приложения Е и Ж да не са целесъобразни поради типа дейност, която дадено железопътно предприятие възнамерява да извършва, или поради естеството на мрежата, експлоатирана от даден управител на инфраструктурата. Елементите, които не се считат за целесъобразни, и причините за това се документират в анализа на нуждите от обучение.
 4.6.4.Помощен персонал
 Железопътното предприятие следва да се увери, че помощният персонал (осигуряващ например снабдяване или почистване), който не е част от влаковата бригада, освен първоначалното си обучение е преминал и обучение да изпълнява инструкциите на напълно обучените членове на влаковата бригада.
 4.7.Здравословни и безопасни условия на труд
 4.7.1.Въведение
 Персоналът, посочен в точка 4.2.1 като изпълняващ задачи от критично значение за безопасността съгласно точка 2.1, трябва да притежава подходящи физически качества, за да се гарантира покриването на общите стандарти за експлоатация и безопасност.
 Железопътните предприятия и управителите на инфраструктурата определят и документират прилаганата от тях процедура за покриване на медицинските, психологическите и санитарните изисквания към своя персонал в системата си за управление на безопасността.
 Медицинските прегледи, посочени в точка 4.7.2, и вземането на всички свързани с тях решения за индивидуалната годност на персонала се осъществяват от лекар.
 Членовете на персонала не трябва да изпълняват задачи от критично значение за безопасността, ако бдителността им е нарушена от вещества като алкохол, наркотици или психотропни лекарства. Следователно железопътното предприятие и управителят на инфраструктурата трябва да въведат процедури за контрол на риска от явяването на работното място на персонал, който е под въздействието на такива вещества или употребява такива вещества по време на работа.
 Прилагат се националните правила на държавата членка, в която се осъществява железопътният транспорт, като се вземат предвид определените пределни стойности за горепосочените вещества.
 4.7.2.Медицински прегледи и психологически оценки
 4.7.2.1.Преди назначаване
 4.7.2.1.1Минимално съдържание на медицинския преглед
 Медицинският преглед включва:
 –общ медицински преглед;
 –преглед на сетивните функции (зрение, слух, светоусещане);
 –анализ на кръв и урина за установяване на захарен диабет и на други състояния, установени при клиничния преглед;
 –изследване за злоупотреба с наркотици.
 4.7.2.1.2Психологическа оценка
 Целта на психологическата оценка е да подпомогне железопътното предприятие при назначаването и управлението на персонал, притежаващ познавателни, психомоторни, поведенчески и личностни качества да изпълнява безопасно своите функции.
 При определяне на съдържанието на психологическата оценка е необходимо да бъдат взети предвид минимум следните критерии, свързани с изискванията за всяка функция, имаща отношение към безопасността:
 а)Познавателни критерии:
 –внимание и концентрация;
 –памет;
 –способност за възприемане;
 –разсъждаване;
 –комуникативност.
 б)Психомоторни критерии:
 –бързина на реакцията;
 –координация на движенията.
 в)Поведенчески и личностни критерии:
 –владеене на емоционалните реакции;
 –поведенческа надеждност;
 –самостоятелност;
 –съзнателност.
 Ако някой от тези елементи е пропуснат, съответното решение се обосновава и документира от психолог.
 Оценяваните лица доказват своята психологическа годност, като преминават през преглед, който — по преценка на държавата членка — се извършва или